VLÁDA SLOVENSKEJ REPUBLIKY

NÁVRH
UZNESENIE VLÁDY SLOVENSKEJ REPUBLIKY 
č.
z       
k Analýze požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003

Číslo materiálu: |
Predkladateľ: | Mária Kadlečíková, podpredsedníčka vlády SR pre európsku integráciu

Vláda  

A.	schvaľuje

A.1	analýzu požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003
 
B.	ukladá

ministrovi financií 

B. 1 	pri príprave štátneho rozpočtu na rok 2003 vytvoriť v kapitole Všeobecná pokladničná správa účelovo viazanú rezervu, v ktorej budú alokované rozpočtové prostriedky na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003 pre 710 pracovných miest v celej štruktúre ekonomickej klasifikácie 

	do predloženia návrhu zákona o štátnom rozpočte na rok 2003 na rokovanie vlády  

B. 2	vykonať zmenu záväzných ukazovateľov štátneho rozpočtu na rok 2003 v príslušných rozpočtových kapitolách na základe žiadosti ústredného orgánu štátnej správy SR v súlade so skutočným počtom prijatých zamestnancov a na tento účel uvoľniť finančné prostriedky z kapitoly Všeobecná pokladničná správa v celej štruktúre ekonomickej klasifikácie

	po doručení žiadostí o zmenu záväzných ukazovateľov

ministrom a vedúcim ostatných ústredných orgánov štátnej správy

B. 3	predložiť Ministerstvu financií SR žiadosť na zmenu záväzných ukazovateľov štátneho rozpočtu v roku 2003

	do 31. augusta 2003
	do 5. decembra 2003

B. 4	vypracovať detailný vnútorný audit  príslušného ministerstva alebo ústredného orgánu štátnej správy, ktorého cieľom bude zefektívniť a prispôsobiť vnútornú organizačnú štruktúru príslušného ministerstva, alebo ústredného orgánu štátnej správy fungovaniu v podmienkach členstva v Európskej únii a predložiť tento materiál na rokovanie vlády SR

		do 1. 4. 2003

B. 5	na základe vypracovaného auditu upraviť riadiacu a organizačnú štruktúru príslušného ministerstva alebo ústredného orgánu štátnej správy a pri vytváraní nových pracovných pozícií vyplývajúcich z organizačných zmien súvisiacich  so vstupom do Európskej únie využívať vnútorné personálne zdroje príslušného ministerstva alebo ústredného orgánu štátnej správy

	v priebehu roku 2003 s ukončením úlohy k 1. 1. 2004

B. 6	na rokovanie vlády SR predkladať informáciu o plnení úlohy B. 5

	k 1. 7. 2003 a 1. 1. 2004

B. 7	používať finančné prostriedky pridelené na základe tohto materiálu výlučne na odmeňovanie a vytvorenie efektívnych pracovných podmienok pre novoprijatých pracovníkov, prípadne na pracovníkov, ktorí sa podieľajú na prístupovom procese SR do EÚ

		trvalo

predsedovi Úradu pre štátnu službu

B. 8	zabezpečiť výber a prijatie nových zamestnancov potrebných na implementáciu práva EÚ v súlade so špecifikovanými úlohami a počtami osôb uvedenými v tabuľkovej časti materiálu

	k 15. 1. 2003 a priebežne

B. 9	predkladať na rokovanie vlády SR informáciu o plnení úlohy B. 8

	k 1. 4. 2003 a štvrťročne

Vykonajú:	ministri a vedúci ústredných orgánov štátnej správy
		predseda Úradu pre štátnu službu

Na vedomie:	guvernér Národnej banky Slovenska
		predseda Najvyššieho kontrolného úradu
		predseda Najvyššieho súdu SR
		generálny prokurátor SR